Eleccións xerais de España de 2011

As **Eleccións xerais de 2011** en España foron convocadas para o 20 de novembro de 2011. Foron as undécimas eleccións xerais dende a recuperación da democracia en España.

## Convocatoria 
[miniatura|dereita|200px|Mesas electorais nun local social de [Pontevedra.]]
En agosto de 2011 o presidente de goberno de España, José Luis Rodríguez Zapatero anunciou que adiantaba as eleccións cinco meses, e que a data fixada sería o 20 de novembro.O decreto de disolución das Cortes publicouse o 27 de setembro de 2011, co que os cargos parlamentarios pasaron a estar en funcións.

Nestas eleccións renováronse 350 escanos do Congreso dos Deputados e 208 do Senado. As eleccións, adiantadas en cinco meses á súa data máxima prevista, remataron a IX Lexislatura e deron paso á X Lexislatura. Por primeira vez en catro convocatorias, as eleccións xerais non coincidiron coas eleccións autonómicas na comunidade autónoma de Andalucía. Só se producen dúas variacións na asignación de deputados: a provincia de Cádiz perde un deputado, mentres que a de Madrid gaña 1. En Galicia escóllense 23 deputados: oito pola circunscrición electoral da Coruña, 7 pola de Pontevedra, e catro polas de Lugo e Ourense, respectivamente.

O número e distribución dos senadores elixidos directamente mantense igual. Aumenta o número de senadores elixidos polas comunidades autónomas, pois a Comunidade Valenciana e Castela A Mancha gañan 1. Galicia escolle 19 senadores: catro por circunscrición e tres designados polo Parlamento de Galicia.

Entre as novidades deste proceso electoral, debidas a unha reforma da lexislación electoral, destacaron dúas: os residentes no estranxeiro tiñan que solicitar o voto previamente para poder emitilo, e este podería ser emitido nas embaixadas e consulados de España, e os partidos políticos sen representación parlamentaria tiñan que recoller avais para poder concorrer ás eleccións.

## Preparación das candidaturas e candidatos 
Os partidos políticos foron anunciando os seus respectivos candidatos electorais en verán e outono de 2011. No PSOE presentáronse inicialmente dúas candidaturas a competir nun proceso de primarias, pero a outra candidata, a ministra de Defensa Carme Chacón renunciou á carreira electoral, co que o ministro de Interior, Alfredo Pérez Rubalcaba quedou como o único candidato.

Nestas eleccións, e por primeira vez dende a instauración da democracia, as formacións políticas que non tiveran previamente representación no Congreso dos Deputados ou no Senado tiñan que recoller avais cidadáns para poder concorrer ás eleccións, cunha cantidade mínima de 1 por 1000 censados por cada circunscrición. Para a recollida deses avais dispuxeron de vinte días contados a partir da disolución da convocatoria electoral.

### Principais coalicións 
O Partido Popular concorreu ás eleccións en coalición co Partido Aragonés Regionalista nas tres provincias aragonesas, con UPN por Navarra, con Extremadura Unida en Estremadura, e con Centro Canario Nacionalista nas Canarias.

Izquierda Unida concorreu en coalición con Izquierda Republicana en todo o estado. En Cataluña foi en coalición con Iniciativa per Catalunya, en Aragón coa Chunta Aragonesista, en Estremadura con Socialistas Independientes de Extremadura e nas Canarias con Canarias por la Izquierda.

ERC concorreu en coalición con Reagrupament.

Amaiur é unha coalición electoral que integra a Eusko Alkartasuna, Aralar, Alternatiba e outros independentes que xa participaron na coalición electoral Bildu. Preséntase nas tres provincias vascas e mais Navarra. Geroa Bai é a coalición sucesora de Nafarroa Bai, pero sen a participación de Aralar, que concorreu en Amaiur, nin de Batzarre, que o fixo con Izquierda Unida.

Unidos por Canarias é a coalición formada por Coalición Canaria e Nueva Canarias.

### Candidatos á presidencia do goberno 
* Alfredo Pérez Rubalcaba, polo PSOE.
* Mariano Rajoy, polo PP
* Cayo Lara, por IU
* Rosa Díez, por UPyD
* Juantxo López de Uralde, por EQUO

### Candidatos principais doutras forzas que non se presentan en todo o Estado 
* CiU: Josep Antoni Duran i Lleida (Barcelona)
* PNV: Josu Erkoreka (Biscaia)
* ERC: Alfred Bosch (Barcelona)
* BNG: Francisco Jorquera (A Coruña)
* Geroa Bai: Uxue Barkos (Navarra)
* Unidos por Canarias: Ana Oramas (Tenerife)
* Amaiur: Maite Aristegi (Guipúscoa)
* Foro Asturias: Enrique Álvarez Sostres (Asturias)
* Partido Regionalista Cántabro: Miguel Ángel Revilla (Cantabria).

### Candidatos en Galicia 
Os cabezas de lista polas distintas provincias galegas foron:
* PP: Antonio Erias Rey (A Coruña), Joaquín García Díez (Lugo), Celso Delgado Arce (Ourense) e Ana Pastor (Pontevedra)
* PSOE: Francisco Caamaño (A Coruña), Xosé Blanco (Lugo), Laura Seara (Ourense) e Carmela Silva (Pontevedra)
* BNG: Francisco Jorquera (A Coruña), María Xosé Vega (Lugo), Xosé Manuel Pérez Bouza (Ourense) e Olaia Fernández Dávila (Pontevedra)
* IU: Luz Canal (A Coruña), Ramón Vázquez Díaz (Lugo), Sofía Díaz Gómez (Ourense) e Rubén Pérez Solla (Pontevedra)
* UPyD: José Antonio de Lorenzo (A Coruña), Agustín Gallego (Lugo), Laureano Bermejo (Ourense) e Ana María Alonso (Pontevedra)

Ademais destas formacións, tamén se presentaron en Galicia:
* Converxencia XXI: nas catro circunscricións.
* PACMA: nas catro circunscricións.
* Unificación Comunista de España: nas catro circunscricións.
* EQUO: nas circunscricións da Coruña, Ourense e Pontevedra.
* Por un mundo más justo: nas circunscricións da Coruña e Ourense.
* Partido Comunista de los Pueblos de España: nas circunscricións da Coruña e Pontevedra.
* Solidaridad y Autogestión Internacionalista: nas circunscricións da Coruña e Pontevedra
* Partido Humanista: nas circunscricións da Coruña e Pontevedra.
* Hartos.org: na circunscrición da Coruña.
* Anticapitalistas: na circunscrición de Pontevedra.

## A campaña electoral 
### Sondaxes 
Recóllense nesta táboa algunhas das sondaxes publicadas nas datas inmediatamente anteriores ao proceso electoral

## Resultados ao Congreso 
* Electorado: 35.779.491 
* Votantes: 24.666.392 (68,94%)
* Abstención: 11.113.094 (31,06%) 
* Votos válidos: 24.348.837 (68,05% sobre electores)
* Votos a candidaturas: 24.015.376
* Votos en branco: 333.461
* Votos nulos: 317.555 

 	
### Resultados en Galicia 
* Electorado: 2.688.816
* Votantes: 1.672.792 (62,21%) 
* Abstención: 1.016.024 (37,79%)
* Votos válidos: 1.645.768
* Votos a candidaturas: 1.619.042
* Votos en branco: 26.726
* Votos nulos: 27.024

## Resultados ao Senado 
* Electorado: 35.776.615
* Votantes: 
* Abstención: 
* Votos válidos: 
* Votos nulos: 
* Votos en branco: 

 	
### Resultados en Galicia 
* Electorado: 
* Votantes: 
* Abstención: 
* Votos válidos: 
* Votos nulos: 
* Votos en branco: 

## Notas 
## Véxase tamén 
### Ligazóns externas 
* Web oficial de información sobre o proceso electoral